  Наталья Тетерина Удмурт кырӟанъя «Элькуновидение-2018» вожвылъяськонын Алнаш ёрослэсь данзэ Улын Сыръезь гуртысь «Инльӧль» нылкышно ансамбльлы оскизы. Со сярысь ивортодэтъя «Удмуртия» агентстволы коллективлэн кивалтӥсез Раиса Смирнова вераз. Милемыз ёросамы кылзӥзы. Ойдолэ, учком тӥледыз, шуизы но ми возьматӥським. И соос милемыз бырйизы Раиса Смирнова, «Инльӧль» ансамбльлэн кивалтӥсезСолэн кылъёсызъя, ансамбль ог 4 ар талэсь азьвыл Улын Сыръезь гуртын улӥсьёслэсь кылдӥз. Коллективын туннэ нуналлы 35-40 аресъем ньыль нылкышноос кырӟало. «Инльӧль» ансамбльлэн репетруараз удмурт но ӟуч кылын пӧртэм жанръёсын кырӟанъёс вань – калык кырӟанысен эстрада кырӟанозь. «Элькуновидение» вожвылъяськонын коллектив гуртысьтызы нылкышнолэсь Людмила Сапожниковалэсь «Эмезен куно каро» кырӟанзэ быдэстозы. Со азьлогес гожтэмын вал ни милям репертуарамы, милемлы гожтэмын. Татысь ик, гуртысьтымы ик нылкышно гожтӥз вал сое. Ми доры но кырӟаны со поталъя вал Раиса Смирнова, «Инльӧль» ансамбльлэн кивалтӥсезКивалтӥсь верамъя, ансамбльын пӧртэм удысын ужась нылкышноос вань — колхозын тыршисьёс но, дышетӥсьёс но. Кыкез соос пӧлысь трос нылпиё анайёс, озьы ке но кырӟанлы но дыр шедьто. Крезьгуро дышетскемзы ӧвӧл соослэн, но соослэн асьсэлэн мылкыдзы вань, тыршо соос. Одӥгез тани милям ноку но кырӟамын но ӧй вал, кыкетӥ куараен но кырӟамын ӧй вал. Солы туж секытэн сётӥськиз вал. <…> Адямилэн мылкыдыз ӧз луы ке, нокызьы но адямиез уд кыскы. «Ум» шуозы но тӥни. Соос ноку но «уг» шуэмзы но ӧвӧл, мон соизлы но паймисько. Мон жӥнгыртӥсько соослы: «Туннэ быгатоды-а потыны ӝыт?» Я, потом, шуо но тӥни. Ноку но «ум быгатӥське» уг шуо соос Раиса Смирнова, «Инльӧль» ансамбльлэн кивалтӥсезРаиса Смирнова пусъе, «Элькуновидение» соос асьсэдыз возьматыны но мукетъёсыз шоры учкыны пырисько. Тодэ вайытом, удмурт кырӟанъя «Элькуновидение-2018» вожвылъяськонэ нырысетӥ куриськонъёс Эгра каргуртысь но Эгра ёросысь вуизы. Озьы ик конкурсэ пыриськыны мылкыдзэ Дэри ёросысь ансамбль шараяз. Со сяна, туннэ нуналлы Алнаш, Можга, Юкаменск но Сюмси ёросъёсысь куриськонъёс вуизы ни. Тегъёс: Лулчеберет Удмуртия Алнаш кырӟан Элькуновидение  